25/09/2020 | Administración LocalMunicipal
Arteixo
Persoal
Convocatoria e bases reguladoras para cobertura en propiedade dunha praza de técnico de administración especial, persoal funcionario de carreira, de enxeñeiro/a superior do servizo de augas do Concello de Arteixo

É obxecto da presente, a regulación do proceso selectivo a través do procedemento de Concurso- Oposición, para cobertura en propiedade de unha praza de persoal funcionario de carreira de ENXEÑEIRO/A SUPERIOR DE CAMIÑOS, CANAIS E PORTOS do Servizo de Augas, correspondente ao Grupo A, Subgrupo A1 (establecidos no art 76 do RDLex 5/2015 de 30 de outubro do texto refundido do EBEP), encadradas na Escala de Admón. Especial, Subescala Técnica incluída na OEP 2017 do Concello de Arteixo. (BOP A Coruña nº 99 de 29 de maio 2017) Entre outras funcións propias da súa categoría profesional, serán encomendadas ao enxeñeiro/a sup. de camiños, canais e portos, como responsable técnico do servizo de Augas, as seguintes funcións: -Responsable técnico do servizo municipal de abastecemento e saneamento de auga potable municipal. Xestión global das plantas de captación de auga potable municipais: control e análise dos parámetros que inciden no funcionamento do servizo – procesos de tratamento, consumo de reactivos, enerxía eléctrica, rendemento técnico.-; elaboración de proxectos de obra e de mellora das instalacións do Servizo de Augas; elaboración de programas de mostraxe e análise da auga distribuída; control de procesos de depuración de augas residuais e estudios de mellora dos mesmos con elaboración de propostas técnicas para aprobación de normas de actuación en función dos resultados das análises; Realización de procedementos de cloración e esterilización da auga subministrada; planificación das normas e actuación do control de verteduras e demais que podan corresponder ao exercicio profesional do posto por competencias específicas e por titulación, baixo coordinación do responsable político de área e/ou da Alcaldía-Presidencia.2.1.-Para ser admitido á realización de estas probas selectivas, os aspirantes deberán reunir os seguintes requisitos: 1.º Nacionalidade: Ter a nacionalidade española, sen prexuízo do disposto no artigo 57 do Real Decreto 5/2015, de 30 de outubro, polo que se aproba o texto refundido da Lei do Estatuto Básico do Empregado Público.2.º Capacidade: Posuír a capacidade funcional para o desempeño das funcións que se deriven do posto por desempeñar.3.º Idade: Ter cumpridos os dezaseis anos de idade e non haber alcanzado a idade máxima de xubilación forzosa.4.º Habilitación: Non ter sido separado do servizo de calquera Administración Pública, de órganos constitucionais ou estatutarios das Comunidades Autónomas mediante expediente disciplinario, nin acharse en situación de inhabilitación absoluta ou especial para empregos ou cargos públicos por resolución xudicial, tanto para o acceso á función pública como para exercer funcións similares como persoal laboral sen que fose separado ou inhabilitado. No caso dos estranxeiros, non atoparse inhabilitado ou en situación equivalente nin ser sometido a sanción disciplinaria ou equivalente que impida, no seu Estado de orixe, o acceso ao emprego público nos mesmos termos que os dos españois.5.º Titulación: Estar en posesión dalgún dos seguintes títulos académicos ou en condicións de obtelo na data en que remate o pazo de presentación de instancias: ENXEÑEIRO/A SUPERIOR DE CAMIÑOS, CANAIS E PORTOS Os aspirantes con titulacións obtidas no estranxeiro deberán estar en posesión da correspondente credencial de homologación ou, no seu caso, do correspondente certificado de equivalencia. Este requisito non será de aplicación aos aspirantes que obtiveran o recoñecemento da súa cualificación profesional no ámbito das profesións reguladas ao amparo das disposicións de dereito comunitario.6º. Posuír un título acreditativo do nivel de coñecemento da lingua Galega CELGA IV, equivalente ou superior. Os aspirantes que non a acrediten deberán superar unha proba de coñecemento da lingua galega.2.2 Os requisitos establecidos deberán posuírse no momento de finalizar o prazo de presentación de solicitudes e manterse durante todo o proceso selectivo ata o momento da toma de posesión como funcionario de carreira. As instancias solicitando tomar parte no proceso selectivo dirixiranse á Alcaldía-Presidencia. Presentaranse no Rexistro Xeral do Concello no modelo debidamente cumprimentado na sede electrónica ou poderán presentarse en calquera das formas determinadas na Lei 39/2015, de 1 de outubro, do Procedemento Administrativo Común das Administracións Públicas. O prazo de presentación de instancias será de 20 días naturais contados desde o seguinte ao da publicación do anuncio da convocatoria no BOE, toda vez se teñan publicadas as presentes Bases reguladoras no BOP de A Coruña e anuncio de convocatoria no DOG. Complementariamente, as bases publicaranse na web municipal aos meros efectos informativos, sen que tal publicidade sirva para determinación algunha de prazos de presentación de instancias. Para ser admitido e, no seu caso, tomar parte nas probas selectivas correspondentes, o/as aspirantes deberán manifestar nas súas solicitudes de participación que reúnen todas e cada unha das condicións esixidas, referidas sempre á data de expiración do prazo de presentación. Á instancia acompañarase inescusablemente da seguinte DOCUMENTACIÓN: - DNI (no seu defecto, resgardo do DNI, pasaporte ou carné de conducir). - titulación requirida - Declaración xurada específica dos requisitos contemplados na Base 2º. 4º) ou, no seu caso, declaración contida no Modelo de Instancia adxunto ás presentes Bases. - Curriculo vitae segundo esquema do Baremo de méritos establecido nas presentes Bases con copia de tódolos méritos académicos e profesionais. Os méritos profesionais deberán acreditarse con copia dos contratos de traballo mailo Informe de Vida laboral ou, no caso de Administracións públicas, copia do contrato e/ou acta de nomeamento e Certificado expedido polo Fedatario público da Admón. no que deberá reflexarse o grupo/subgrupo do praza desempeñada, cómputo de datas e especificación da xornada (completa ou parcial). - Copia do Celga IV, Título de perfeccionamento ou titulación equivalente, aos efectos de exención de realización de proba de galego. - Carta de pagamento de ter aboado os dereitos de exame nos servizos económicos municipais (Tesourería) ou copia compulsada do xustificante de ingreso nas contas municipais designadas (que serán facilitadas telefonicamente aos interesados). Ningún caso a presentación e pago da taxa por dereitos de exame suporá substitución do trámite de presentación de instancia. Asemade a ausencia de xustificante do abono dos dereitos de exame, dentro do prazo de presentación de instancias, non poderá ser obxecto de subsanación, determinando a exclusión do/a aspirante. Quedarán exentos do pagamento das taxas de dereito de exame, aqueles aspirantes que acrediten minusvalía e/ou situación de desemprego de longa duración (a tal efecto deberá aportarse xunto coa instancia o certificado de minusvalía superior ao 33% ou certificado do INEM de estar en situación de desemprego durante 1 ano ou mais tempo) segundo a Ordenanza fiscal nº 11 do Concello de Arteixo. b. Os dereitos de exame establécense en 35,50 €, e só serán devoltos a quen non fora admitido/a ao proceso selectivo por non reunir os requisitos esixidos no epígrafe 2º das presentes bases, isto é unicamente a aqueles aspirantes que resulten excluídos na Listaxe definitiva. Expirado o prazo de presentación de instancias a Alcaldía-Presidencia ditará Resolución pola que se declarará aprobada a listaxe provisional de admitidos e excluídos con indicación, se é o caso, dos motivos de exclusión e do prazo para subsanación da documentación que, segundo os termos da Lei 39/2015 é de 10 días hábiles dende a publicación no BOP de A Coruña, taboleiro de anuncios e sede electrónica da aprobación da listaxe provisional. Complementariamente e unicamente aos efectos informativos a listaxe provisional publicarase na páxina web municipal. Na listaxe provisional de aspirantes admitidos e excluídos, tamén se designará nominativamente aos membros integrantes do Tribunal seleccionador. No caso de non existiren aspirantes excluídos, poderase elevar a definitiva a listaxe provisional na mesma resolución. Publicarase no BOP, taboleiro de edictos da Casa do Concello, así como na sede electrónica e complementariamente aos meros efectos informativos, na páxina web municipal, a relación definitiva de aspirantes admitidos e excluídos e o lugar, día e hora de comezo das probas selectivas. Esta publicación será determinante para os efectos de posibles impugnacións e recursos, de conformidade co previsto na lei. Comezado o proceso selectivo, a publicación dos sucesivos anuncios para a celebración das probas restantes, así coma a listaxe dos aspirantes aprobados en cada exercicio, efectuarase no taboleiro de Edictos da Casa do Concello e web municipal.5.1. No Decreto da Alcaldía de aprobación da listaxe provisional, designarase nominativamente a composición do tribunal cualificador, con titulares e suplentes, aos efectos dos supostos de abstención/recusación dos membros designados.5.2. O tribunal cualificador nomearase de conformidade co artigo 55.1. c) e d) e art.60 do Texto Refundido da Lei 7/2007 do Estatuto do Empregado Público, así como garantindo os criterios de competencia técnica, nivel de titulación e paridade na súa composición, de conformidade ao establecido na Lei de Igualdade do Home e da Muller e estará composto do seguinte xeito: Presidente/a: Persoal funcionario de carreira do grupo/subgrupo A1 do Concello de Arteixo ou doutra administración pública.(titular e suplente) Secretaria/o, quen actuará con voz e voto: O/a secretario/a da Corporación ou funcionario da Corporación que o substitúa.(titular e suplente) Vogais: Tres vogais, sendo funcionario de carreira ou persoal laboral fixo de calquera Administración pública, preferentemente da Administración local. O Tribunal poderá dispoñer da incorporación de asesores especialistas cando as circunstancias así o aconsellen, os cales actuarán con voz e sen voto. Os membros do tribunal deberán absterse de intervir, notificándoo á autoridade convocante, cando concorran neles algunhas das circunstancias previstas no artigo 23 da Lei 40/2015, do 1 de outubro, de réxime xurídico do sector público. Así mesmo, os interesados poderán promove-la recusación de acordo co sinalado no artigo 24 da citada norma.5.3 O Tribunal non poderá constituírse nin actuar sen a asistencia, cando menos, de tres dos seus membros, sendo preceptiva a asistencia do Presidente e do Secretario, titular ou suplente.5.4 O Tribunal resolverá por maioría de votos dos seus membros presentes tódalas dúbidas e propostas que xurdan para aplicación das normas contidas nestas bases e estará facultado para resolver as cuestións que se poidan suscitar durante o proceso selectivo, así como adoptar as medidas necesarias que garantan a debida orde do concurso-oposición en todo o que non estea previsto nas Bases.5.5 Os acordos adoptados polo Tribunal cualificador serán impugnables nos supostos e na forma establecida pola Lei 39/2015, do 1 de outubro. Os membros do Tribunal terán dereito a asistencias pola súa participación nas sesións do Tribunal de acordo co disposto no artigos 1.1d) e 27.1b), 29 e 30 e Anexo IV do RD 462/2002, do 24 de maio, sobre indemnizacións por razón do servizo.5.6 Na Resolución de aprobación da listaxe definitiva entenderanse resoltas (estimadas/desestimadas) as solicitudes de emenda/subsanación, así como recusación/abstención dos membros da Tribunal de valoración, de ser o caso. Desenvolvemento do proceso selectivo:. O proceso selectivo a través de procedemento de concurso-oposición, consistirá nunha fase de concurso (40%), previa á fase de oposición (60%), de conformidade ao seguinte baremo de méritos.6.1 FASE DE CONCURSO: CARÁCTER NON ELIMINATORIO. BAREMO DE MERITOS A fase de concurso desenvolverase de conformidade ao Baremo de seguido determinado, sendo imprescindible que o/a aspirante aporte un Currículo vitae segundo este esquema de Baremo, que deberá acompañar de toda a documentación acreditativa de tales méritos A puntuación máxima posible nesta fase de concurso é de 40 puntos. FORMACIÓN ACADÉMICA (ate un máximo de 15 puntos, non sendo resultado das puntuacións máximas dos diferentes epígrafes) Unicamente serán valorados aqueles méritos formativos relacionados coa praza convocada e/ou coa Administración pública, e realizados por centros homologados, colexios profesionais, sindicatos, Admóns. públicas e similares acreditados oficialmente. No suposto de non figurar o número de horas lectivas (ou conversión de equivalencia, ex: créditos) os cursos non serán valorados. No caso de cursos de informática non serán tidos en conta aqueles propios de informática de usuario, así como tampouco aqueles con máis de 10 anos de antigüidade. A valoración dos distintos cursos é excluínte, de xeito que non poderá valorarse dúas veces un único curso/título nin poderán valorarse fraccionadamente, isto é non serán valorados independentemente os cursos que formen parte dos créditos para obtención dunha titulación académica. - Títulos universitarios de Posgrao, Masters ou Doutoramento e/ou cursos de duración lectiva igual ou superior a 300 horas: 3 puntos por cada un - Cursos de 150 a menos de 300 horas: 1,5 puntos por cada un - Cursos de 100 a menos de 150 horas: 0,75 puntos por cada un - Cursos de 75 a menos de 100 horas: 0,50 puntos por cada un - Cursos de 50 a menos de 75 horas: 0,25 puntos por cada un - Cursos de 25 a menos de 50 horas: 0,15 puntos por cada un - Cursos de menos de 25 horas: 0,05 puntos por cada un Por formación relacionada coa Administración pública e indirectamente co posto de traballo, incluída formación transversal (procedemento administrativo, xestión de expedientes, contratación administrativa e inclusive accións formativas en políticas de igualdade, prevención de riscos en traballos de oficina, organización de equipos humanos e similares): 0,05 por cada 20 horas acumuladas ate un máximo de 2 puntos - Por cursos/formación de Informática relacionados coas funcións da praza convocada, en programas de Autocad, GISS ou similares: 0,15 puntos por cada 30 horas acumuladas ate un máximo de 2 puntos - Por cursos de galego de nivel superior ao de Perfeccionamento/Celga IV que exime da realización do 4º exercicio: Curso de linguaxe administrativa, nivel medio: 0,5 puntos; Nivel superior: 1 punto As puntuacións de cada apartado do epígrafe de experiencia laboral son independentes, pero ningún caso poderá acadarse coa suma dos distintos apartados unha puntuación superior ao máximo de 25 puntos establecido: A experiencia profesional deberá acreditarse con copia dos contratos de traballo máis o Informe de Vida laboral ou, no caso de Administracións públicas, certificado expedido polo Fedatario público da Admón. no que se explicite o posto de traballo, grupo de pertenza ou equiparación, duración do contrato/nomeamento e tipoloxía xornada. A puntuación da experiencia profesional referida anteriormente está referida a xornada completa, sendo que no suposto de xornada parcial, outorgarase a puntuación proporcional correspondente. - Por experiencia profesional como Enxeñeiro/a superior grupo A1, en servizos de xestión, abastecemento, saneamento de auga, na Admón. pública: 0´50 puntos por cada 6 meses acumulados. - Por experiencia profesional como Enxeñeiro/a técnico grupo A2, en servizos de xestión, abastecemento, saneamento de auga, na Admón. pública: 0´40 puntos por cada 6 meses acumulados. - Por experiencia profesional como Enxeñeiro/a superior grupo A1 na Admón. pública: 0´30 puntos por cada 6 meses acumulados. - Por experiencia profesional como Enxeñeiro/a técnico grupo A2, na Admón. pública: 0´20 puntos por cada 6 meses acumulados. - Por experiencia profesional na empresa privada, relacionada coa especialidade de enxeñería superior de obras e co nivel técnico da praza convocada: 0,10 puntos por cada 6 meses acumulados ate un máximo de 5 puntos. As puntuacións de cada apartado outorgaranse sumando todos os meses de experiencia, divindindo entre 6 e multiplicando pola puntuación correspondente de cada apartado cun máximo de dous decimais. O Tribunal elaborará unha listaxe das puntuacións outorgadas aos aspirantes nesta Fase de concurso, que se fará pública no taboleiro de edictos e na web municipal, durante un prazo de 3 días hábiles para posibilitar a presentación de alegacións/reclamacións dos/as aspirantes. Transcorrido este prazo, o Tribunal resolverá as posibles alegacións sen que tal incidencia interceda ou suspenda a continuidade do proceso selectivo da fase de oposición. A puntuación obtida na fase de concurso (máximo 40 puntos = 40% do total do proceso selectivo) de carácter non eliminatorio, non servirá para a superación de ningún exercicio da fase de oposición ( máximo 60 puntos = 60 %) 6.2 FASE DE OPOSICIÓN: CARÁCTER ELIMINATORIO.6.2.1 Desenvolvemento da fase de oposición a. Os aspirantes serán convocados para cada exercicio en chamamento único, e serán excluídos do proceso selectivo quen non compareza, salvo casos de forza maior debidamente xustificados e apreciados discrecionalmente polo tribunal. b. A orde de actuación dos opositores naqueles exercicios ou probas que non podan realizarse conxuntamente, iniciarase alfabeticamente por aqueles cuxo primeiro apelido comece pola letra «Q», de conformidade co previsto na Resolución do 15 de marzo de 2019, da Secretaría de Estado de Función Pública, pola que se publica o resultado do sorteo a que se refire o Regulamento xeral de ingreso do persoal ao servizo da Administración do Estado (BOE nº 66 de 18/03/2019). c. Unha vez comezado o proceso selectivo, os anuncios de celebración dos exercicios faranse públicos no taboleiro de edictos e, complementariamente, na web municipal e na sede electrónica cunha antelación que posibilite que dende a total conclusión dun exercicio ou proba ata o comezo do seguinte deberá transcorrer un pazo mínimo de 48 horas. Cando o tribunal o considere conveniente, poderá acordar a celebración de varios exercicios nunha mesma xornada, concedéndolle aos opositores un descanso mínimo de trinta minutos entre a celebración destes. d. En calquera momento do proceso selectivo os órganos competentes de selección poderán requirir aos opositores para que acrediten a súa identidade. Non obstante, os exercicios da fase de oposición realizaranse con código de anonimato. e. Se en calquera momento do proceso selectivo chegara a coñecemento do Tribunal que algún dos aspirantes non cumpre tódolos requisitos esixidos pola presente convocatoria, previa audiencia do interesado, deberá propoñer a súa exclusión ao Sr. Alcalde, indicando as inexactitudes ou falsidades formuladas polo aspirante na solicitude de admisión a estas probas selectivas, aos efectos procedentes. f. Concluído cada un dos exercicios da oposición, o Tribunal fará pública, no taboleiro de anuncios e na web municipal, a relación de aspirantes que acadaran o mínimo establecido para superalo con indicación da puntuación (no caso de exercicios eliminatorios) ou ben a cualificación obtida (no caso de exercicios non eliminatorios), podendo publicarse nome e apelidos parciais ou dni parcial ou código de anonimato dos aspirantes presentados. g. O Tribunal adoptará as medidas necesarias para garantir que os exercicios que teñan que ser corrixidos directamente polo Tribunal sexan corrixidos sen que se coñeza a identidade dos aspirantes. O Tribunal excluirá a aqueles candidatos en cuxos exercicios figuren marcas ou signos que permitan coñecer a identidade do opositor. A tal efecto, unha vez efectuada a corrección dos exercicios indicados, procederase por parte do Tribunal á apertura dos sobres pechados que permitan asociar a cada aspirante co seu código identificativo. h. Os exercicios que se celebren por escrito poderán ser lidos publicamente, se así o acorda o tribunal xulgador. Como norma xeral, establecerase un prazo de tres días hábiles, contados dende a data de publicidade das cualificacións dos distintos exercicios, para solicitar revisión de exámenes realizados ou para presentar reclamaciones sobre cualificacións outorgadas polo Tribunal. Todo isto sen perxuizo do establecido legalmente na Base final sobre impugnacións das actuacións do Tribunal e sen que isto implique paralización ou suspensión do proceso selectivo, salvo que o Tribunal así o considere para maior seguridade xurídica do procedemento. Con carácter xeral en todos os exercicios da fase de oposición teranse en conta as normas de dereito positivo relacionadas no temario que estea en vigor no momento de publicación da relación definitiva de aspirantes admitidos. Coa fin de respectar os principios de publicidade, transparencia, obxectividade e seguridade xurídica que deben rexer o acceso ao emprego público, o Tribunal deberá cualificar os exercicios dos aspirantes de acordo cos criterios de corrección e os baremos de puntuación establecidos nesta convocatoria e, no suposto de desenvolver os mesmos, deberá acreditar o coñecemento destes por parte dos/as aspirantes con carácter previo á realización dos exercicios.6.2.2.- Exercicios da fase de Oposición. A oposición constará de 4 exercicios, todos eles obrigatorios e tres deles eliminatorios, de modo que non poderán pasar ao seguinte exercicio o/as aspirantes que non acaden a cualificación mínima establecida para cada un deles. A puntuación máxima que se poderá acadar na fase de oposición será de 60 puntos. Primeiro exercicio: EXAME TEÓRICO SORTEO TEMAS Carácter obligatorio e eliminatorio. Consistirá na realización dun exercicio teórico consistente na exposición escrita de dous temas dun total de 4 elixidos aleatoriamente por sistema de sorteo (dous do temario xeral e dous do específico), relacionados co temario anexo da convocatoria (Anexo xeral e específico). Dos dous temas desenvoltos polos aspirantes, un obrigatoriamente corresponderá ao temario xeral e o outro ao temario específico. A duración máxima para a realización deste exercicio será de 120 minutos, podendo o Tribunal determinar tempos inferiores si así o estima convinte. Toda vez rematado o tempo de exame, o Tribunal poderá determinar a lectura do exercicio si así o estima convinte, quedando capacitado para realizar canta pregunta/aclaración consideren en relación á exposición escrita dos aspirantes. A lectura do exercicio ningún caso poderá ser superior a 30 minutos para cada un dos aspirantes. No suposto de que algún aspirante non proceda á lectura, no suposto de que o tribunal determine a mesma, a cualificación do exercicio será directamente non apto, sen mais avaliación. O exercicio será cualificado de 0 a 20 puntos, sendo necesario acadar unha puntuación de 10 puntos para o superar, dado o seu carácter eliminatorio. Os criterios específicos de cualificación do exercicio poderán ser desenvoltos previamente polo Tribunal en base aos criterios xerais expostos de seguido, neste suposto acreditarase o coñecemento destes por parte dos aspirantes no momento de realización do exercicio: a. Serán criterios de cualificación a avaliación dos coñecementos teóricos así como a capacidade expositiva e de síntese especificamente referida aos temas sorteados elexidos. b. Do máximo total de puntuación (20 puntos) corresponderá un máximo de 10 puntos a cada tema desenvolto (de 0 a 10 puntos para cualificación do tema correspondente ao temario xeral e de 0 a 10 puntos para cualificación do tema correspondente ao temario específico) c. O Tribunal cualificará os exercicios en base a un esquema previo no que se conteñan os conceptos e referencias mínimas e máximas para o desenvolvemento dos temas elixidos por sorteo. O Tribunal non poderá valorar o exercicio daqueles opositores que deixaran sen desenvolver en absoluto algún dos temas, sendo estes cualificados directamente como Non Aptos. Segundo exercicio: EXAME TEÓRICO PREGUNTAS CURTAS Carácter obligatorio e non eliminatorio Consistirá na realización dun exercicio teórico consistente na exposición escrita de 5 preguntas curtas, preparadas con carácter previo polo Tribunal e relacionadas coas funcións da praza e/ou co temario anexo a convocatoria (temario xeral e temario específico) A duración máxima para a realización deste exercicio será dunha hora (60 min), podendo o Tribunal determinar tempos inferiores se así o estima conveniente. A cualificación máxima deste exercicio será de 10 puntos e dado o seu carácter non eliminatorio, non será necesario acadar unha puntuación mínima para supéralo. Non obstante, dado o carácter obrigatorio, deberán acudir tódolos/as aspirantes aptos no primeiro exercicio, sendo que de existir algún aspirante non presentado a este exercicio, considerarase que decae no seu dereito de continuar participando no proceso selectivo. Os criterios específicos de cualificación do exercicio poderán ser desenvoltos previamente polo Tribunal en base aos criterios xerais expostos de seguido, neste suposto acreditarase o coñecemento destes por parte dos aspirantes no momento de realización do exercicio: a. Serán criterios de cualificación a avaliación de coñecementos teóricos e a capacidade de síntese nas respostas outorgadas, así como o razoamento técnico e teórico motivador das respostas b. Do máximo total de puntuación (10 puntos) corresponderá un máximo de 2 puntos a cada pregunta curta das 5 expostas polo Tribunal. c. O tribunal cualificará as respostas dos/as aspirantes en base a un modelo de exame coas respostas correctas preparado polo Tribunal durante o tempo de realización do exercicio. Terceiro exercicio: EXAME PRÁCTICO ( Carácter obrigatorio e eliminatorio) Consistirá na resolución dun ou varios supostos prácticos (máximo 5) propostos polo Tribunal con carácter inmediatamente previo á realización do exame, relacionados co temario específico anexo ás presentes bases e coas funcións propias da praza convocada, durante un tempo máximo de dous horas. O exercicio será cualificado de 0 a 30 puntos, sendo necesario acadar unha puntuación de 15 puntos para o superar, dado o seu carácter eliminatorio Toda vez rematado o tempo de exame, o Tribunal poderá determinar a lectura do exercicio si así o estima conveniente, quedando capacitado para realizar canta pregunta/aclaración consideren en relación á exposición escrita dos aspirantes. A lectura do exercicio ningún caso poderá ser superior a 30 minutos para cada un dos aspirantes. No suposto de que algún aspirante non proceda á lectura, no suposto de que o tribunal determine a mesma, a cualificación do exercicio será directamente non apto, sen mais avaliación. Para a resolución deste exercicio, o/a opositor poderá utilizar normativa estatal e autonómica en documento papel. Durante o desenvolvemento desta proba o/as aspirantes poderán consultar os textos legais e xurisprudenciais non comentados dos que acudan provistos, coa autorización do Tribunal. Os membros do Tribunal quedan competencialmente capacitados para revisar o apoio documental dos aspirantes. Neste exercicio, valorarase a capacidade de análise e a aplicación razoada dos coñecementos teóricos á resolución dos problemas prácticos plantexados. Estimarase especialmente a sistemática na proposta, a formulación de conclusións, coñecemento e axeitada aplicación da normativa vixente e a ponderación de cada un destes criterios en cada un dos supostos será posto en coñecemento dos aspirantes con carácter previo á realización do exercicio. Así mesmo, no caso de poñerse varios supostos prácticos polo Tribunal e si se valoran con distinta puntuación cada un deles, deberá indicarse no exercicio entregado ao opositor a puntuación de cada un deles. Carto exercicio: Coñecemento de galego. Terá carácter obrigatorio, e eliminatorio, sendo a cualificación de APTO ou NON APTO. Consistirá na tradución escrita directa dun texto en castelán facilitado polo tribunal, á lingua galega, nun tempo máximo de 30 minutos. O texto será escollido polo Tribunal cualificador do proceso selectivo inmediatamente antes de celebrarse a proba, podendo formarse con parágrafos de distintos textos, correspondéndolle ao Tribunal a fixación do nivel de coñecemento esixido para superar esta proba, dado que o texto non poderá ter mais de 100 palabras, sendo cualificados como non aptos aqueles aspirantes que teñan 10 erros ou máis (tanto de tradución, como de gramática como de acentuación) Deberan realizar esta proba aqueles aspirantes que non presenten o certificado no prazo de presentación de instancias e referido á data de remate, de ter superados os estudos conducentes á obtención do nivel do coñecemento do galego CELGA IV esixido, expedido por organismo oficial para tal efecto, ou título acreditativo expedido por entidade académica para tal fin. Os/as aspirantes que acrediten a posesión do referido título estarán exentos da realización desta proba, considerándose neste caso directamente como APTO. Os aspirantes que non acreditasen estar en posesión do CELGA IV ou equivalente e que non superasen esta proba quedarán excluídos do proceso selectivo.7. Cualificación final e proposta nomeamento A puntuación final das probas selectivas, aos efectos de ordenación dos opositores na relación de aprobados virá determinada pola suma total das cualificacións obtidas en cada un dos exercicios obrigatorios da fase de oposición maila puntuación obtida na fase de concurso. O Tribunal non poderá declarar que supera o proceso selectivo un número superior de aspirantes que o número de prazas convocadas (unha) pero non obstante, elaborarase unha listaxe de prelación de aspirantes ordenada segundo as cualificacións finais do proceso selectivo para supostos de renuncia, baixa voluntaria e/ou cobertura temporal de vacantes exclusivamente de prazas de Enxeñeiro/a superior de Camiños. No suposto de que ningún/ha aspirante supere o proceso selectivo, o Tribunal declarará deserta a convocatoria. En caso de empate nas cualificacións finais, a orde establecerase atendendo á maior puntuación obtida na fase de oposición, de persistir o empate, prevalecerá o/a aspirante coa maior puntuación no exercicio práctico ( suposto práctico) No suposto de persistir o empate, polo/a aspirante coa maior puntuación no primeiro exercicio, e se isto non fora suficiente, no segundo e primeiro, por esta orde, e de persistir o empate resolverase pola orde alfabética a que se refire a base 6.2.1. As cualificacións finais dos aspirantes aprobados serán ordenadas con orde de prelación e publicadas na páxina web do Concello e no taboleiro de edictos. Esta publicación será exposta no taboleiro de edictos e na web municipal (www.arteixo.org) e no prazo de 3 días hábiles seguintes á publicación, poderanse presentar reclamacións ou alegacións as mesmas. Rematado o prazo de exposición referido, o Tribunal cualificador resolverá as reclamacións/alegacións presentadas elevando a proposta de cualificacións finais e de proposta de nomeamento do/a aspirante que acade a primeira posición, á Alcaldía-Presidencia, que resolverá proposta final de nomeamento á maior brevidade.8- Presentación de documentación e toma de posesión O/a aspirante proposto/a deberá presentar dentro do prazo máximo de 20 días naturais (a contar desde o día seguinte a aquel en que se fixo pública a listaxe final de puntuacións coa propostas de nomeamento/contratación), os documentos acreditativos de reunir todos e cada un dos requisitos que se esixen para tomar parte na selección, así como toda a documentación requirida polo Dpto. de Persoal co fin de efectuar o nomeamento como persoal funcionario de carreira desta Administración. Estarán exentos, se tivesen relación anterior con esta Administración local, da xustificación documental, aqueles que o tivesen demostrado para obter o seu anterior nomeamento/contrato. O/as aspirantes que dentro do prazo sinalado, agás nos casos de forza maior, non presentasen a documentación esixida, non poderán ser nomeados, sen prexuízo da responsabilidade en que houbesen podido incorrer por falsidade dimanante da solicitude para participar no concurso-oposición. Nestes casos nos que non se proceda á toma de posesión sen que exista causa xustificada, entenderase que o/a aspirante renuncia, decaendo en tódolos seus dereitos. Neste suposto, o Alcalde-Presidente formulará proposta de nomeamento a favor do/a seguinte candidato/a segundo a orde de prelación de puntuacións totais do proceso selectivo. A adscripción ao posto de traballo correspondente á praza convocada, Enxeñeiro/a superior do servizo municipal de Augas, terá carácter definitivo e será preciso a permanencia mínima de dous anos na mesma para poder acceder a outro posto por concurso. Estas bases, a súa convocatoria e cantos actos administrativos deriven das mesmas, así coma as actuacións do Tribunal, poderán ser impugnadas polos interesados nos casos e na forma establecidos pola Lei de Réxime das Administracións Públicas e do Procedemento Administrativo Común. O Tribunal queda facultado para resolver as dúbidas que se presentaren e tomar os acordos necesarios para a boa orde do proceso selectivo, en todo canto non estea previsto nestas bases. A lexislación aplicable ao presente procedemento é a seguinte: -RDlex 5/2015, de 30 de outubro do texto refundido do EBEP −Lei 30/1984, de 2 de agosto, de medidas para a reforma da función pública (naquelas disposicións aínda vixentes e que sexan básicas) −Lei 7/1985, de 2 de abril, reguladora das bases de réxime local. −Texto refundido das disposicións legais vixentes en materia de réxime local, aprobado por Real Decreto lexislativo 781/1986, de 13 de xuño (naquelas disposicións básicas). - Lei 2/2015, de 29 de abril, de Emprego Público de Galicia. −Lei 5/1997, de 22 de xullo, da administración local de Galicia. −Texto refundido da Lei de igualdade das mulleres de Galicia. −Real Decreto 896/1991, de 7 de xuño, polo que se establecen as regras básicas e os programas mínimos a que debe axustarse o procedemento de selección dos funcionarios da Administración Local. −Real decreto 364/1995, de 10 de marzo, polo que se aproba o regulamento xeral de ingreso do persoal ó servizo da Administración do Estado e demais disposicións aplicables. -Lei 53/1984, 26 de decembro, de Incompatibilidades do Persoal ao Servizo das Administracións Públicas. - Lei 39/2015, do 1 de outubro, de Procedemento administrativo Común das Administracións Publicas e Lei 40/2015 de 1 de outubro de Réxime xurídico do sector público As presentes bases, así como cantas actos administrativos se deriven delas e da actuación do Tribunal, poderán ser impugnados polos interesados nos casos e na forma establecida na Lei 39/2015, do 1 de outubro, de Procedemento administrativo Común das Administracións Publicas e Lei 40/2015 de 1 de outubro de Réxime xurídico do sector público. D/Dona. con DNI núm:. con enderezo. C. P. Localidade. e teléfono de contacto. e e-mail. Que tendo coñecemento da apertura do prazo de presentación de instancias de 1 praza de persoal funcionario de carreira de ENXEÑEIRO/A SUPERIOR DE CAMIÑOS, CANAIS E PORTOS do Servizo de Augas, e Declarando explicitamente cumprir os requisitos establecidos nas Bases reguladoras da convocatoria e, ase mesmo, declarando non padecer enfermidade nin defecto físico que impida o normal desenvolvemento das funcións correspondentes a ditos postos e, non ter sido separado mediante expediente disciplinario do servizo de calquera das Administracións Publicas, nin estar inhabilitado para o desenvolvemento de funcións publicas por sentenza firme. E efectuando pola presente Declaración responsable da exactitude e veracidade da copia da documentación que se aporta xunto á presente: 1- DNI 2- Titulación establecida como requisito de acceso na categoría á que opta 3- Acreditación de coñecemento de lingua galega para exención de realización de proba de galego (CELGA IV ou perfeccionamento ou equivalente) 4.- Currículo vitae xunto coa documentación acreditativa dos méritos académicos e profesionais, de conformidade ao Baremo contido nas presentes Bases 5.- Acreditación de discapacidade de se-lo caso Sexa admitida esta Instancia para participar na convocatoria de 1 praza de persoal funcionario de carreira de ENXEÑEIRO/A SUPERIOR DE CAMIÑOS, CANAIS E PORTOS do Servizo de Augas do Concello de Arteixo INFORMACIÓN SOBRE PROTECCIÓN DE DATOS.- De acordo co establecido pola normativa vixente en materia de protección de datos, informámoslle de que o Responsable de Tratamento dos seus datos persoais é o CONCELLO DE ARTEIXO, con dirección PRAZA ALCALDE RAMÓN DOPICO Nº 1-15142 ARTEIXO (A CORUÑA). Os seus datos serán utilizados para o trámites estrictamente necesarios relacionados coa súa solicitude O feito de que non nos facilite parte da información solicitada poderá suponer a imposibilidade de prestarlle o servizo solicitado. Os datos facilitados conservaranse mentres non se solicite a supresión dos mesmos e durante o tempo necesario para dar cumprimento ás obrigacións administrativas derivadas da súa solicitude e, os mesmos poderán ser publicados nas listaxes resolutivas de admitidos, no Boletín Oficial correspondente, taboleiro de edictos municipal e páxina web. Ten vostede dereito a acceder, rectificar ou suprimir os datos erróneos, solicitar a limitación do tratamento dos seus datos así como opoñerse ou retirar o consentimento en calquera momento. O CONCELLO DE ARTEIXO dispón de formularios específicos para facilitarlle o exercicio dos seus dereitos. Pode presentar a súa propia solicitude ou solicitar os nosos formularios, sempre acompañados dunha copia do seu DNI para acreditar a súa identidade na dirección PRAZA ALCALDE RAMON DOPICO, Nº 1-15142, ARTEIXO (A CORUÑA), aportando copia do seu DNI.1. Constitución española. Estrutura. Principios xerais.2. A Corona, o Rei e o Refrendo.3. A organización territorial do Estado. Cámaras lexislativas. Competencias e réxime de funcionamento 4. Dereitos e deberes dos cidadáns.5. Lei Orgánica 1/1981, de 6 de abril, do Estatuto de Autonomía de Galicia 6. Lei 39/2015, de 1 de outubro, do Procedemento Administrativo Común das Administracións Públicas. Principios xerais.7. O Acto administrativo, elementos constitutivos, requisitos e eficacia do acto.8. A revisión de oficio. A nulidade e anulabilidade do acto administrativo.9. Lei 39/2015: iniciación, instrución e finalización do procedemento administrativo.10. Lei 39/2015, de 1 de outubro: recursos administrativos.11. Lei 40/2015, de 1 de outubro, de Réxime Xurídico do Sector Público: órganos administrativos e órganos consultivos das distintas Administracións públicas 12. Lei 7/1985, de 2 de abril, reguladora das Bases de Réxime Local e Real Decreto Lexislativo 781/1986, de 18 de abril, polo que se aproba o texto refundido das disposicións legais vixentes en materia de Réxime Local.13. Lei 27/2013 de 27 de decembro de Racionalización e sostenibilidade da Administración Local, de modificación da Lei de Bases 7/85 de 2 de abril 14. Competencias municipais dos concellos de máis de 30.000 habitantes: competencias propias, impropias e delegación competencial.15. Competencias da Alcaldía-Presidencia e do Pleno nas entidades locais. A delegación competencial e a avocación.16. Competencias da Xunta de Goberno local e dos demais órganos colexiados nas entidades locais.17. Real Decreto 2568/1986, de 28 de novembro, polo que se aproba o Regulamento de Organización, Funcionamento e Réxime Xurídico das Entidades Locais.18. Real Decreto Lexislativo 5/2015, de 30 de outubro, do Texto refundido da Lei do Estatuto Básico do Empregado Público. Tipoloxía de persoal e dereitos e deberes do persoal público.19. Lei 2/2015, de 29 de abril, do Emprego Público de Galicia. Situacións administrativas, permisos e licenzas do persoal público.20. Lei 53/1984, de 26 de decembro, de Incompatibilidades do Persoal ao Servizo das Administracións Públicas.21. A Lei 9/2017, de 8 de novembro, de Contratos do Sector Público. Especial referencia á delimitación dos tipos contractuais e á aptitude para contratar co sector público 22. A Lei 9/2017, de 8 de novembro, de Contratos do Sector Público: da preparación dos contratos nas Administracións Públicas.23. Orzamento municipal. Estrutura. Procedemento de aprobación.24. A lexislación urbanística vixente en Galicia. Réxime urbanístico do solo. Clasificación do solo e réxime das distintas clases e categorías.25. Instrumentos de planeamento xeral na Lei do solo de Galicia e no seu regulamento: Obxecto, determinacións e documentación.26. As Ordenanzas e Regulamentos. Elaboración e aprobación das Ordenanzas e Regulamentos, procedemento de elaboración, límites, control da potestade regulamentaria 27. A publicación das normas locais. Os bandos 28. Políticas de igualdade: Lei Orgánica 3/2007, de 22 de marzo, para a igualdade efectiva de mulleres e homes 29. Marco legal e principios xerais da Protección de Datos de Carácter Persoal na Admón. Pública.30. Arteixo: características demográficas, poboacionais e económicas do termo municipal.1. Lei 31/1995, de 8 de novembro, de Prevención de riscos laborais.2. Real Decreto 1627/1997, de 24 de outubro, polo que se establecen disposicións mínimas de seguridade e saúde nas obras de construcción.3. As obrigas de prevención de riscos na subcontratación 4. Regulamento dos servizos de prevención. O sistema de xestión de riscos laborais: modalidades de organización. Integración da prevención na Admón. local. A avaliación de riscos laborais 5. A Prevención de riscos laborais na prestación directa de servizos municipais. Colectivos protexidos. Vixilancia da saúde 6. Movementos de terras: clasificación e características dos solos. A súa relación co dimensionamento do firme. Particularidades nas actuacións en entornos urbanos.7. Compactación. Construción de explanacións. Construción de terrapléns e pedrapléns. Capacidade soporte. Normativa e especificacións. Particularidades nas actuacións en entornos urbanos.8. A lexislación sobre augas terrestres: augas públicas e privadas. A servidume. Usos comúns e privativos 9. O aproveitamento das augas. Concesións e autorizacións.10. Revisión de concesións. Caducidade. Cambio de características. Rexistro de augas. Reservas demaniais.11. Réxime xurídico do dominio público hidráulico, das zonas de servidume e de policía. Utilización. Servidumes 12. Lexislación de Augas en relación á calidade da mesma. A Directiva 91/271/CEE, RD Lei 11/1995 e RD 509/1996 e demais normativa.13. Autorización de Vertidos en sistemas Municipais do ciclo da auga. Aplicación ó Concello de Arteixo.14. Inspección de vertidos municipal. Planificación.15. Hidroloxía do Término Municipal de Arteixo.16. Abastecemento de auga. Elementos que compoñen o sistema. Captación. Depósitos: funcións tipoloxía, criterios de dimensionamento, ubicación e deseño.17. Xestión directa dun servizo municipal de Augas nun Concellomediano (menos de 50.000 habotantes). Organización e funcionamento 18. Redes de distribución da auga potable. Estrutura xeral. Tipos de redes. Dimensionamento hidráulico da rede. Cálculo de pérdidas de carga. Redes maiadas.19. Procedemento de tramitación e execución de acometidas de auga á rede municipal.20. Tipos de tuberías para redes de distribución: materiais, tipos de xuntas. Criterios para a selección. Válvulas de seccionamento e de control. Contadores.21. Sistema de abastecemento na modalidade de xestión directa do servicio municipal de auga no Concello de Arteixo.22. Planificación do ciclo da auga nos sistemas municipais con modalidade de prestación directa do servizo.23. Problemática e xestión da turbidez en sistemas de abastecemento de auga.24. Redes de saneamento. Deseño e xestión de augas fecais e pluviais. Organización de actuacións durante a explotación.25. Tratamento das augas potables. Sistemas convencionais de depuración. Particularidades en encoros con proliferación de algas.26. Detección de fugas en sistemas de distribución de auga.27. Reparación de fugas en sistemas de redes de auga de Servizos Municipais de Auga. Servizos afectados 28. Telemando e telecontrol dos sistemas de distribución de abastecemento de auga. Sistemas de medición de caudal.29. Actuacións en caso de seca en sistemas municipais de abastecemento. Medidas. Aplicación o caso de Concellos medianos (menos de 50.000 habitantes) 30. Inspeccións técnicas de instalacións do ciclo da auga municipal.31. Organización de equipos de traballo para a xestión directa municipal do ciclo da agua.32. Organización e xestión de reclamacións e tratamento da información derivada da atención ó público na xestión directa dun servizo municipal de augas.33. O papel de carbón activo e do ozono no tratamento de augas. Desinfección e eliminación de nutrientes.34. Tipos de tubarías para redes de saneamento: materiais, tipos, axuntas. Tubos ríxidos e flexibles. Características fundamentais, dos condutos, das xuntas, resistencia ao ataque interior, relacións cos condutos de distribución das augas de abastecemento.35 Instalacións complementarias da rede de saneamento: baixantes, sumidoiros, pozos de rexistro, acometidas, cámaras de descarga, sifóns, aliviadoiros e depósitos de retención.36. Esquema xeral dunha EDAR. Procesos convencionais. Control e indices de depuración.37. Técnicas de depuración de augas residuais. Fangos activos. Filtración biolóxica. Eliminación biolóxica de nutrientes.38. Sistema de saneamiento e depuración nun Concello mediano (menos de 50.000 habitantes) 39. Obras hidraúlicas: concepto e natureza xurídica para execución, xestión e explotación de obras hidraúlicas públicas. Contrato de concesión de obras hidráulicas 40. Construccións subterráneas en conduccións hidráulicas: condicionantes.41.- Hincas, túneles, emisarios e perforacións dirixidas 42. Sistemas de excavación e sostenemento en obras hidráulicas.43. Presas e Balsas: xeneralidades, clasificación. Órganos de desagüe.44. Xestión de seguridade das presas. Vixilancia e auscultación.45. Presa e encoro de O Rosadoiro. Características. Explotación.46. Organización dos sistemas de mantemento e limpeza de conducións de auga nun Servizo Municipal de Augas de prestación directa.47. Organización dos sistemas de reparación de avarías e ampliacións de da rede nun Servizo Municipal de Augas de prestación directa.48. Estacións de bombeo e grupos de presión. Conceptos básicos e características.49. Elementos construtivos das estacións de bombeo: protección e tipos de estacións. As estacións de bombeo do servizo de augas de Arteixo 50. Xestión técnico administrativa de suministros na prestación directa do ciclo da auga municipal.51. Xestión técnico administrativa de obras e servizos na prestación directa do ciclo da auga municipal 52. Control de calidade do ciclo integral da agua nun servizo municipal de aguas. Control sanitario. Ensaios. Organización.53. Sistema de facturación, recadación e xestión económico-administrativa nun servizo municipal de augas de prestación directa dende o Concello.54. Ordenanza Fiscal nº 6 do Concello de Arteixo: taxa por prestación do servizo público de subministro de auga potable a domicilio e no Polígono de Sabón 55. Ordenanza Fiscal nº 9, taxa por prestación dos servizos da rede de sumidoiros e depuración de augas residuais 56. Ordenanza nº 41 de Verquidos e do servizo municipal de saneamento do Concello de Arteixo: principios, disposicións xerais e estructura.57. Ordenanza nº 41 de Verquidos e do servizo municipal de saneamento do Concello de Arteixo: Emprego da rede municipal de saneamento 58. Anexos da Ordenanza nº 41 de Verquidos e do servizo municipal de saneamento do Concello de Arteixo 59. Regulamento municipal do servizo de abastecemento de auga de Arteixo: Disposicións xerais e estructura 60. Regulamento municipal do servizo de abastecemento de auga de Arteixo: obrigas e dereitos da empresa subministradora e da clientela. Condicións do subministro. Arteixo, 17 de setembro de 2020 Asdo.: Carlos Calvelo Martínez, Alcalde-Presidente